Даянэрэ ФатIимэрэ я зэфIэкI лъагэр
«Урысейм и ХъумапIэ банк» ПАО-м и Ипщэ-КъухьэпIэ банкым и стипендие хэхар зыхуагъэувынухэр къыщыхаха зэпеуэм Къэбэрдей-Балъкъэр къэрал университетым щеджэхэр щытекIуащ.
«Къэралыр, правэр, экономикэр щэнхабзэм и пщалъэкIэ» урысейпсо студент щIэныгъэ-практикэ конференцыр къыщызэIуахым, еджапIэ нэхъыщхьэхэм я студентхэм ящыщу «Урысейм и ХъумапIэ банк» ПАО-м и Ипщэ-КъухьэпIэ банкым и зэпеуэ зэIухам щытекIуахэр щагъэнэIуащ. Бжьыпэр яубыдащ правэмкIэ, экономикэмрэ финансхэмкIэ институтым и 3-нэ, и 4-нэ курсхэм щIэсхэу Нэгъуей Даянэрэ Мусуковэ ФатIимэрэ. Урысейм и ХъумапIэ банкым и Къэбэрдей-Балъкъэр IуэхущIапIэм кадрхэмкIэ и къудамэм и унафэщI Шыпш Беслъэн зэ еджэгъуэ пIалъэкIэ (семестр) стипендие зэрыхухах сертификатхэр, гуфIэгъуэ щытыкIэм иту, текIуахэм яритыжащ.
— Мы программэм еджакIуэхэм я зэфIэкIыр игъэнаIуэ къудейкъым, атIэ банк Iуэху зехьэкIэм и щэхухэми хегъэгъуазэ,- къыхигъэщащ абы.
Студенткэхэр фIы дыдэу йоджэ, щIэныгъэ лэжьыгъэ ирагъэкIуэкI, университетым и щэнхабзэ, жылагъуэ гъащIэм щыжыджэрщ.
Шал ФатIимэ,
КъБКъУ-м и пресс-IуэхущIапIэм и лэжьакIуэ.
